 Biixi Yoonis oo warbixin kooban kaga hadlay ujeedada safarkooda iyo cidda ay la kulmeen, ayaa u sheegay Telefishanka Qaranka Somaliland inay mudadii ay joogeen dalka Kanya kulan la yeesheen Safaarado iyo Hayaddo, isagoo arrintaa ka hadlayana wuxuu yidhi, waxaan halkan Nairobi u nimi inaan la kulano ilaa 33 safaaradood iyo Hayaddo oo kuwa deeq bixiyayaasha ah ay ku jiraan, kuwaas oo dani naga dhaxayso, waxaan ku faraxsanahay in kulankii si fiican noogu dhacay, waxaan u sharaxnay baahidayada iyo dalku halkuu marayo, xagga siyaasada, wadahadaladii iyo waxyaabo baddan oo ay beesha caalamku xiisaynaysay oo aanu aad uga wadahadalay. 